
TERTÚLIA DE FOMENT DE LA LECTURA

La Costa bàrbara de Ross Macdonald

Dilluns 5 d'Agost a les 17 h.

L'autor:

Ross Macdonald és el pseudònim de Kenneth Millar, considerat un dels més destacats representants de la novel.la negra.

Nascut a Los Gatos, Califòrnia, l'any 1915, de petit es va traslladar a Ontario, Canadà, d'on eren originaris els seus pares. Allà va fer els seus estudis universitaris, que va deixar per fer un viatge a l'Alemanya nazi, una dura i extranya experiència. Finalment es va graduar als 23 anys.

L'any 1938 es va casar amb Margaret Strum, que amb el seu nou nom de casada, es convertiria en Margaret Millar, la primera de la nova família a dedicar-se a l'escriptura.

L'any 1951 es converteix en professor de la Universitat de Michigan i escriu la seva primera novel.la The dark tunnel, és la història d'un professor universitari que a  conseqüència d'un viatge a l'Alemanya nazi es veu involucrat en un pla d'espionatge.

Entre els anys 1944 i 1946 participa en activitats militars en el Pacífic Sud.

Després de la Guerra s'instal.la amb la seva dona a Santa Bàrbara, Califòrnia, on va desenvolupar la resta de la seva carrera literària.

Els primers llibres els va signar amb el seu veritable nom: Kenneth Millar, però la seva dona començava a destacar dins la novel.la policial psicològica i va començar a utilitzar el pseudònim de John Macdonald, amb la mala sort que hi havia un nou escriptor de novel.la policiaca amb el nom de John D. Macdonald. Finalment es va decantar pel nom de Ross Macdonald.

Va morir a Santa Barbara, Califòrnia l'any 1983.

Entre les seves obres més famoses destaquen: 

Trouble follows me (1946)

Blue city (1947)

The Moving Target, amb el protagonista Lew Archer (1949)

The Drowning Pool (1950)

The Barbarous coast (1955)

The Galton Case (1959)

The Chill (1964)

Black Money (1966)

L'obra:

Va desenvolupar la tècnica narrativa del " Private  Eye " en el personatge de Lew Archer, en la qual aquest es converteix en un testimoni subjectiu dels personatges i en el fil conductor de la intriga.

La seva obra reflecteix en part alguns aspectes de la seva vida, especialment pel que fa al tema recurrent de la desaparició i la recerca de persones. Les seves obres són una denúncia contra la degradació de la societat americana i la corrupció del poder econòmic. 

Alguns crítics diuen que l'Amèrica que apareix en els llibres de Ross Macdonald és el resultat de la seva visió desencantada de l'American Way of Life.

Altres novel.les de l'autor a la vostra disposició a la biblioteca:

La Bella dorment

Blanc mòbil

El Cas Galton

La Malédiction des Hallman

